Posted by: Lana | 2010-03-05
''n Mens lees en hoor altyd dat jy genoeg vrugte moet inkry, maar hoeveel is genoeg? Ek eet elke dag een piesang en een peer, en dan eet ek bv nog ''n vrug wat in seisoen is, bv druiwe, pruime ens. Is drie verskillende soorte vrugte elke dag genoeg of te veel? En dit is mos ''n brong van koolhidrate?
DietDoc Beste Lana
Die aanbeveling is dat mense moet probeer om 5 porsies groente en/of vrugte per dag te eet vir goeie gesondheid. Dit staan jou dus vry om 5 vrugte te eet of 5 groente of 'n mengsel van die twee soorte kos. Jou inname is goed, so lank as wat jy nog ten minste 2 porsies groente per dag inneem. Die feit dat sommige vrugte en groente koolhidrate bevat, is geen probleem nie. Die mens het koolhidrate nodig vir energie en dit bevat die laagste energie-inhoud (16 kJ per gram) vergeleke met vet (37 kJ per gram). Groete